
abstrak 

Penmtukan perundangan Islam di Malaysia telah secara jelas mengangkat mazhab Ahli Sunnah wa al-Jamaah 
sebagai mazhab yang diiktiraf Peruntukan tersebut telah menimbulkan implikasi terutamanya kepada hakberagama 
di kalangan kumpulan agama minoriti termasuklah kumpulan yang tidak bermazhab Ahli Sunnah. Persoalannya, 
sejauhmana jaminan kebebasan beragama yang wujud dalam Perlembagaan Persekutuan Malaysia benar-benar 
memberikan hak kebebasan beragama kepada kumpulan agama minoriti yang juga Muslim. Artikel ini bertujuan 
untuk menilai sejauhmana hak penyebaran ajaran agama dan ideologi diberikan kepada kumpulan minoriti agama 
yang tidak sealiran dengan Ahli Sunnah di Malaysia. Kajian mendapati bahawa kebebasan untuk menganuti dan 
mengamalkan agama adalah suatu yang mutlak di Malaysia, namun terdapat sekatan yang dibuat oleh Perlembagaan 
dalam hak penyebaran agama ataupun ajaran kepada orang Islam. Kebebasan beragama kumpulan minoriti agama 
selainAhli Sunnah tidak terjejas kerana mereka masih boleh menganut dan mengamalkan kepercayaan mereka. Kajian 
ini telah dapat menggambarkan konsep sebenar kebebasan beragama di Malaysia yang mempunyai sekatan dan 
bukannya mutlak, walaupun terhadap kumpulan minoriti agama, termasuk yang beragama Islam dari aliran mazhab 
yang berbeza. Artikel ini boleh menjadi asas kepada penyelidikan lanjutan terutama mengenai sejauhmana sekatan 
yang dikenakan kepada kumpulan agama minoriti boleh terlibat dengan aktiviti keganasan atau militan sebagai 
respon kepada sekatan yang dianggap mendiskriminasi mereka. 

Kata kunci: Kebebasan beragama, kumpulan minoriti muslim, sunni-syiah, kawalan penyebaran agama 
ABSTRACT 

Islamic law in Malaysia clearly upholds the Ahli Sunnah wa al-Jamaah school of thought ( Sunm ) as a recognized 
sect. That provision has several implications especially towards the freedom of religion among the religious minority 
groups including muslim sects who are not Sunni. The issue is to what extent is jreedom of religion as provided by the 
Federal Constitution guarantees the freedom to Muslim religious minority groups. The objective of this article is to 
study the freedom to propagate amongst non-Sunni religious minority groups in Malaysia. This article found that the 
freedom to profess and practice are fully protected by the Constitution. However such freedom does not include the 
right to progragate the teaching amongst Muslims. The religious minority groups ’freedom of religion are not affected 
since they are still allowed to profess and practice their beliefs. This article implies the real concept of freedom of 
religion which has some limitations, not an absolute protection, even to the Muslim religious minority group who are 
non-Sunni. This article may inspire future research on the extend oflimitation of jreedom of religion amongst religious 
minority groups and whether such limitations may instigate them to be involved in terrorism or militancy as a response 
to the so-called discrimination. 

Keywords: Freedom of religion, muslim minority group, sunni-shia, restriction on religious propagation 

PENGENALAN 

Pada akhir tahun 2010, penguatkuasa agama di sebuah 
negeri di Malaysia telah menyerbu pusat ajaran Syiah 
dan para pengikut Syiah ditahan, disoal siasat dan akan 
didakwa di mahkamah syariah kerana mengamalkan 
ajaran yang diharamkan di Malaysia. 1 Kemudiannya, 
pengikut Syiah membuat kenyataan akhbar tentang 
hak beragama mereka yang terjejas berikutan tindakan 
pihak berkuasa agama terhadap mereka. 2 Syiah yang 
dilihat sebagai ajaran yang bertentangan dengan aliran 
arus perdana, Ahli Sunnah wa al-Jamaah (Ahli Sunnah), 
adalah sebahagian kumpulan agama minoriti yang 
menerima tekanan undang-undang selain daripada lebih 
40 kumpulan ajaran yang diwartakan sesat dan/atau 
haram di Malaysia. Antara kumpulan agama minoriti 
yang lain ialah al-Arqam dan Ahmadiah yang secara 
konsisten dipantau oleh pihak berkuasa agama. 3 Asas 
pengharaman ialah ajaran-ajaran tersebut bertentangan 
dengan ajaran Ahli Sunnah, suatu mazhab yang dianggap 
sebagai ‘rasmi’ oleh pihak berkuasa agama di Malaysia. 
Selain kes-kes itu, kumpulan minoriti Muslim seperti 
Salah turut menerima tekanan undang-undang daripada 
pihak berkuasa agama. Sehingga penulisan ini ditulis, 
dua tokoh yang dikaitkan dengan aliran kumpulan Salah 
telah didakwa dan masih dalam perbicaraan mahkamah 
atas kesalahan pengajaran agama tanpa tauliah. 4 
Sehubungan itu, kumpulan minoriti agama yang 
menyebarkan ideologi, ajaran, kepercayaan ataupim 
mazhab selain Ahli Sunnah akan menghadapi tindakan 
perundangan yang boleh dianggap sebagai suatu yang 
menjejaskan hak kebebasan beragama mereka. 

Daripada senario di atas, terdapat keperluan untuk 
mengkaji tentang kebebasan beragama kumpulan 
minoriti Muslim di sebuah negara Islam seperti 
Malaysia. Sebagaimana yang dihujahkan oleh Cooray, 5 
konllik kebebasan beragama tidak hanya muncul antara 
kumpulan agama yang berbeza, tetapi turut timbul 
antara mazhab dan kumpulan dalam sesebuah agama 
atau antara tundamentalis dan juga modemis. Malahan, 
kumpulan agama yang lebih dominan akan berkeras 
untuk mengenakan undang-undang agamanya kepada 
kumpulan minoriti ataupun menghapuskan mereka. 
Pandangan Cooray ini menggambarkan keperluan 
dalam membincangkan isu ini. Kajian sebegini juga 
relevan sebagaimana disarankan oleh Stahnke & Blitt 6 
yang mencadangkan kajian lanjut perlu dibuat tentang 
kebebasan beragama di negara-negara Islam yang 
pada awalnya didapati kebebasan beragama tidak 
diberikan secara mutlak kepada rakyatnya. Tambahan 
lagi, sebagaimana menumt Diver & Thomson, 7 sistem 
perundangan sesebuah negara kelihatan semakin 
kebal daripada dicabar di mahkamah atas alasan hak 
asasi manusia. Sesebuah negara boleh mengenakan 
bentuk sekatan terhadap kebebasan beragama dengan 
cara diskriminasi yang lebih tidak kelihatan terhadap 
kumpulan agama minoriti tersebut. 



Artikel ini bertujuan untuk menganalisa sejauh mana 
kumpulan minoriti agama selain Ahli Sunnah menikmati 
kebebasan beragama sepenuhnya temtamanya dalam 
hak penyebaran ajaran dan ideologi mereka di Malaysia. 
Artikel ini tidak akan membincangkan tentang kebebasan 
untuk seseorang memeluk atau keluar daripada Islam, 
memandangkan fokus diskusi adalah kumpulan minoriti 
yang masih beragama Islam tetapi berbeza aliran dan 
mazhab. 



LATAR BELAKANG: MAZHAB AHLI SUNNAH 
WAAL-JAMAAH SEBAGAI DEFINISI ISLAM 
DI MALAYSIA 

Perlembagaan Persekutuan mempemntukkan bahawa 
Islam adalah agama Persekutuan namun agama lain 
boleh diamalkan dengan aman dan damai di mana-mana 
bahagian Persekutuan. 8 Ini memmjukkan bahawa agama 
Islam mempunyai kedudukan yang istimewa kerana 
ia adalah satu-satunya agama yang disebut di dalam 
perlembagaan. Bagaimanapun, timbul persoalantentang 
dehnisi Islam yang termaktub dalam Perlembagaan. 
Adakah ia mengkhususkan kepada satu aliran mazhab 
sahaja? Atau menerima apa sahaja mazhab yang wujud 
dalam dunia Islam? Muhammed Imam 9 berpendapat 
bahawa dehnisi Islam di Malaysia ialah mazhab 
Ahli al-Sunnah Wa al-Jamaah. Ini bermakna Islam 
yang dimaksudkan oleh Perlembagaan Persekutuan 
adalah Islam bermazhab Ahli Sunnah. Kenyataan ini 
berautoritikan kepada perlembagaan kebanyakan negeri 
di Malaysia yang memasukkan perkataan Ahli al-Sunnah 
wa al-Jamaah sebagai mazhab rasmi dan dehnisi bagi 
Islam. Perlembagaan negeri seperti Kedah, Kelantan 
dan Perlis telah mengisytiharkan ‘Agama Islam Ahli 
al-Sunnah Wa al-Jamaah sebagai agama rasmi negeri 
dan Sultan juga mestilah bermazhab tersebut’. Johor 
sekadar menyebut agama Islam sebagai agama negeri, 
manakala Negeri Sembilan, Pahang, Selangor and 
Terengganu menyatakan ‘agama Islam; dianuti dan 
diamalkan sehingga akan datang.’ Hanya Perak yang 
meletakkan Islam bermazhab Shahe sebagai mazhab 
negeri. Sebagaimana yang diketahui, mazhab Shahe 
adalah pecahan dalam mazhab Ahli al-Sunnah wa al- 
Jamaah. Peruntukan ini secara jelas menyatakan tentang 
mazhab yang diiktiraf dalam sistem perundangan 
Islam di Malaysia. Berbanding dengan Perlembagaan 
Republik Islam Iran, negara itu memasukkan perkataan 
mazhab rasmi iaitu Syiah Ithna ‘Asyarah - Ja afariyyah 
(Imam Dua Belas), suatu mazhab yang tidak sealiran 
dengan Ahli Sunnah. Dalam Perkara 12, Perlembagaan 
Republik Islam Iran menyatakan; “The official religion 
of Iran is Islam and the Twelver Ja Jari school [in usul 
al-Din and fiqh\, and this principle will remain eternally 
immutable .” Bagaimanapun, penganut Ahli al-Sunnah 
wa al-Jamaah dibenarkan untuk mengamalkan aqidah 
dan fiqh mereka secara bebas terutamanya dalam aspek 

pendidikan, proses perbicaraan di mahkamah dan 
matrimonial. 10 

Apabila Perlembagaan Persekutuan sendiri tidak 
mendebnisikan Islam dalam Perkara 3, satu kaedah 
pentafsiran perlu digariskan. Pentafsiran itu dapat 
dibuat dengan melihat kepada sebarang peruntukan 
dalam statut bertulis yang digubal menerusi kuasa 
Perlembagaan. Pentafsiran juga boleh diperolehi 
dengan menganalisa keputusan mahkamah di Malaysia. 
Kedudukan mazhab Ahli Sunnah dapat dilihat dalam 
banyak statut di peringkat persekutuan dan negeri di 
Malaysia. Ini menjelaskan lagi bahawa Islam yang 
diterima dan diiktiraf di Malaysia hanyalah Ahli 
Sunnah. Sebagaimana yang akan dibincangkan, Ahli 
Sunnah telah dijadikan sebagai sumber rujukan nas atau 
mazhab, kerangka dalam pentadbiran Islam, dan sebagai 
salah satu syarat dalam perlantikan jawatan berkaitan 
agama Islam. 

Bukti utama bahawa undang-undang Islam di 
Malaysia hanya mengiktiraf ahli Sunnah ialah menerusi 
rujukan nas dan mazhab yang dinyatakan secara jelas 
oleh perundangan Islam di negeri-negeri di Malaysia. 
Seluruh Enakmen Pentadbiran Islam negeri-negeri di 
Malaysia telah mentafsirkan istilah ‘Hukum Syarak’ 
dengan maksud ‘Undang-undang Islam mengikut mana- 
mana mazhab yang diiktiraf atau muktabar’, seperti 
yang diperuntukan dalam seksyen 2 Akta Pentadbiran 
Undang-undang Islam (Wilayah Persekutuan) 1993. 11 
Setiap negeri telah memasukkan peruntukan berkaitan 
dengan rujukan nas dan mazhab apabila sesuatu 
keputusan fatwa hendak dikeluarkan ataupun rujukan 
dalam mentadbir perundangan Islam. Bagaimanapun, 
peruntukan yang ada hanya untuk perkara fiqh iaitu 
dengan merujuk kepada qaul muktamad dalam mazhab 
Shafie. Sekiranya bercanggah dengan kepentingan 
awam, pandangan dalam mazhab muktabar yang lain 
iaitu mazhab Maliki, Hanbali dan Hanali akan dirujuk. 
Jika Mufti atau Jawatankuasa Fatwa berpendapat 
bahawa tiada satu pun qaul muktamad daripada empat 
Mazhab itu boleh diikuti tanpa membawa kepada 
keadaan yang berlawanan dengan kepentingan awam, 
Mufti atau Jawatankuasa Fatwa bolehlah membuat 
fatwa itu mengikut ijtihad tanpa terikat dengan qaul 
muktamad daripada mana-mana Mazhab yang empat 
itu. 12 Peruntukan sebegini terdapat dalam semua negeri 
melainkan Perlis. Menurut Enakmen Pentadbiran 
Agama Islam 2006 Perlis, dalam memperakukan fatwa 
dan memperakukan pendapat, jawatankuasa fatwa 
hendaklah mengikut al-Quran dan al-Sunnah Rasulullah 
S.A.W. 13 Malahan, terdapat juga tafsiran ‘hukum syarak’ 
yang merujuk kepada Ahli al-Sunnah wa al-Jamaah. 14 
Namun rujukan dalam perkara akidah tidak dinyatakan 
secara jelas dalam mana-mana peruntukan di mana- 
mana negeri. Negeri Kelantan lebih terkehadapan 
berbanding negeri lain kerana menyatakan secara 
bertulis bahawa semua perkara akidah perlu mengikut 
qaul dalam Ahli al-Sunnah wa al-Jamaah. 15 Bagi 



menyelesaikan kekeliruan ini, perlu diketahui bahawa 
‘Hukum Syarak’ merangkumi perkara aqidah dan fiqh. 
Justeru, niat penggubal perundangan dapat diketahui 
daripada peruntukan sedia ada. Menurut peruntukan 
sedia ada berkenaan ‘rujukan nas’, mazhab yang 
diterima pakai ialah Shafie, Hanati, Maliki dan Hanbali. 
Kesemua mazhab ini adalah pecahan mazhab dalam 
Ahli al-Sunnah wa al-Jamaah. Justeru, mazhab Ahli al- 
Sunnah tetap terpakai dalam perkara akidah walaupun 
tidak menyatakan secara terang sebagaimana Enakmen 
Majlis Agama Islam Dan Adat Istiadat Melayu Kelantan 
1994 tentang rujukan nas dalam perkara akidah. 

Selanjutnya, Muzakarah Khas Jawatankuasa 
Fatwa Majlis Kebangsaan Bagi Hal Ehwal Ugama 
Islam Malaysia yang bersidang pada 5 Mei 1996 telah 
membuat beberapa ketetapan yang berkaitan dengan 
keautoritian Ahli Sunnah sebagai mazhab yang diiktiraf, 
sebagaimana berikut: 16 

1. Menetapkan bahawa umat Islam di Malaysia 
hendaklah hanya mengikut ajaran Islam yang 
berasaskan pegangan Ahli Sunnah Wa al- 
Jamaah dari segi aqidah, syariah dan akhlak. 

2. Menyokong dan menerima cadangan pindaan 
Perlembagaan Persekutuan dan Perlembagaan 
Negeri-Negeri bagi memperuntukkan dengan 
nyata bahawa agama bagi Persekutuan dan 
Negeri-Negeri hendaklah agama Islam 
berasaskan pegangan Ahli Sunnah Wa al- 
Jamaah dari segi aqidah, syariah dan akhlak. 

3. Memperuntukkan pindaan kepada semua 
Undang-undang Negeri dan Hukum Syarak bagi 
menyelaraskan takrif hukum Syarak atas Undang- 
undang Islam seperti berikut: Hukum Syarak atau 
Undang-undang Islam ertinya Undang-undang 
Islam yang berasaskan pegangan Ahli Sunnah Wa 
al-Jamaah dari segi aqidah, syariah dan akhlaq. 

4. Memperakukan bahawa ajaran Islam yang lain 
daripada pegangan Ahli Sunnah Wa al-Jamaah 
adalah bercanggah dengan hukum syarak dan 
Undang-undang Islam dan demikian penyebaran 
apa-apa ajaran yang lain daripada pegangan 
Ahli Sunnah wa al-Jamaah adalah dilarang. 

5. Menetapkan bahawa semua umat Islam di negara 
ini adalah tertakluk kepada Undang-undang 
Islam hukum syarak yang berasaskan pegangan 
kepada ajaran Ahli Sunnah wa al-Jamaah sahaja. 

6. Menetapkan bahawa penerbitan, penyiaran dan 
penyebaran apa-apa buku, risalah, lilem, video 
dan lain-lain berhubung dengan ajaran Islam yang 
bertentangan dengan pegangan Ahli Sunnah wa al- 
Jamaah adalah diharamkan. 

Fatwayang dikeluarkan ini benar-benar menggambarkan 
bahawa Islam yang diiktiraf di Malaysia adalah mazhab 
Ahli Sunnah sahaja dan selainnya perlu dikawal dan 
disekat, malahan semua muslim tertakluk kepada 
perundangan yang ditafsirkan menurut metodologi Ahli 
Sunnah. Selain itu, fatwa ini juga secara jelas menggesa 
sekatan terhadap penyebaran apa-apa ajaran yang 
bertentangan dengan Ahli Sunah terhadap orang Islam. 

Keautoritian Ahli Sunnah sebagai mazhab ‘rasmi’ 
juga dapat dilihat dalam aspek perjawatan dalam 
organisasi agama Islam, sama ada badan kerajaan 
mahupun profesional. Negeri Perlis dan Johor adalah 
antara negeri yang mensyaratkan para peguam Syarie 
yang beramal di negerinya berakidah dengan Ahli al- 
Sunnah wa al-Jamaah menerusi seksyen 25 Enakmen 
Pentadbiran Mahkamah Syariah Negeri Perlis 199 1 17 
dan Kaedah 9, Kaedah-kaedah Peguam Syarie, 1982 
(Johor PUl). Berbanding dengan negeri-negeri lain 
seperti Wilayah Persekutuan yang sekadar mensyaratkan 
beragama Islam. Malahan, Selangor tidak menyatakan 
sebarang syarat bersifat agama bagi peguam syarie. 
Selain itu, perlantikan tujuh ahli Mahkamah Rayuan 
Syariah di negeri Perlis juga disyaratkan berpegang 
dengan mazhab Ahli al-Sunnah yang dilantik oleh Raja 
Pemerintah. 18 Negeri Kelantan juga menetapkan syarat 
untuk menjadi ahli Majlis Agama Islam Dan Adat 
Istiadat Melayu Kelantan mestilah seorang Islam yang 
berakidah Ahli Sunnah wa al-Jamaah. 19 Seterusnya, 
dalam seksyen 26 Kaedah-kaedah Pentadbiran Undang- 
undang Islam (Wilayah Persekutuan) (Tauliah Mengajar 
Agama Islam) 2006 20 dinyatakan bahawa setiap guru 
yang telah diberikan tauliah kebenaran untuk mengajar 
agama terikat dengan syarat untuk tidak mengajar atau 
berdakwah apa-apa ajaran yang bertentangan dengan 
Ahli Sunnah. Selain itu, para guru juga tidak dibenarkan 
menghina perkara khilafiah yang terdapat dalam empat 
mazhab dalam Ahli Sunnahyang muktabar. Daripada dua 
perkara ini, jelaslahbahawa DewanUndanganNegeri dan 
Parlimen mempunyai niat untuk mendehnisikan Islam 
sebagai Ahli Sunnah. Peruntukan statut ini menguatkan 
lagi bahawa mazhab dan ajaran selain Ahli Sunnah 
tidak diiktiraf oleh mana-mana perundangan bertulis 
Islam di Malaysia. Bagi mengukuhkan pemyataan ini, 
kedudukan Ahli Sunnah dalam kes-kes yang diputuskan 
oleh Mahkamah di Malaysia perlu dibahaskan. 

Mahkamah sivil dan syariah tumt mengiktiraf 
mazhab Ahli al-Sunnah wa al-Jamaah sebagai asas 
dalam kerangka perandangan di Malaysia. Di mahkamah 
syariah, mahkamahmengutamakanmazhabAhli Sunnah 
sebagai asas perundangan Islam dan pengamalan mazhab 
selain itu tidak mendapat tempat dalam forumnya. 
Dalam kes Pendakwa v Abd. Talib bin Harun dan lain- 
lain, 21 tertuduh telah dituduh menjalankan perbuatan 
yang bertentangan dengan Hukum Syarak, perkahwinan 
secara mutah, ajaran salah, menerima zakat dan htrah 
tanpa tauliah sebagai amil dan bersekedudukan luar 
nikah. Tertuduh telah dituduh di bawah seksyen 85,153, 



162 dan 165 Enakmen Pentadbiran Agama Islam Johor 
1978. Bagaimanapun, tertuduh mengaku bahawa beliau 
adalah penganut fahaman dan ajaran Syiah Imamiah 
yang membenarkan perkahwinan mutah. Daripada 
penghakiman kes ini, jelaslah bahawa undang-undang 
syarak yang ditegakkan di Malaysia adalah mazhab Ahli 
Sunnah. Mana-mana pihak yang mendakwa menganut 
mazhab selainnya, adalah tertakluk kepada perundangan 
yang didaulatkan di Malaysia. Ini bermaksud, sekiranya 
perkahwinan itu dibuat di bawah hukum mazhab Syiah, 
ia tetap juga perlu didaftarkan di bawah undang-undang 
di Malaysia. Dalam kes ini, mahkamah menegaskan 
bahawa tindakan mahkamah yang membuat keputusan 
dan hukuman tidak haras difahami sebagai suatu 
tentangan terhadap mana-mana mazhab tertentu, tetapi 
adalah suatu tindakan terhadap segolongan orang Islam 
yang melanggar peruntukan undang-undang syarak 
yang dikuatkuasakan di negeri ini. 22 

Manakala di mahkamah sivil, perbicaraan tentang 
mazhab yang terpakai di Tanah Melayu, telah bermula 
semenjak tahun 1918. Ketika itu, hakim-hakim Inggeris 
sudah menyedari dan mengiktiraf mazhab yang 
digunapakai di Tanah Melayu. Dalam kes Saeda Binti 
Abubakar & Malek Bin Haji Mohamed Yusup v Haji 
Abdul Rahman Bin Haji Mohamed Yusup & Usman Bin 
Haji Mohamed Yusup, Mahkamah Tinggi [Selangor] 23 
telah menolak hujah peguam pihak wasi wasiat yang 
menggunakan kes-kes India yang penghakimannya 
berasaskan mazhab Syiah. Mahkamah menolak autoriti 
kes Banoo Begum v Mir Abed Ali 24 memandangkan kes 
itu diputuskan mengikut mazhab Syiah. Mahkamah 
menyatakan bahawa kes ini boleh memberi kesan jika 
sekiranya pembuat wasiat dalam kes ini adalah seorang 
yang bermazhab Syiah, akan tetapi tidak ada kesannya 
kepada seorang Melayu yang bermazhab Shahe yang 
merapakan sebahagian daripada mazhab Ahli al-Sunnah. 
Walaupun masyarakat Islam di Malaysia majoritinya 
berpegang dengan mazhab Shahe, mahkamah tetap 
membenarkan rajukan dibuat terhadap mazhab Ahli 
Sunnah yang lain. Contohnya, dalam kes MustakAhmed 
Dato ’ Hj. Abdul Rahim Gulam Rasool Shaik v Abdul 
Wahid Dato’ Hj. Abdul Rahim Gulam Rasool Shaik & 
Ors 15 d'dnCommissioner For ReligiousAjjairs; Trengganu 
& Ors v Tengku Mariam Binti Tengku Sri Wa Raja & 
AnorAIl. 26 Pemakaian doktrin mazhab Ahli Sunnah yang 
lain selain Shahe adalah diterima dalam perkara-perkara 
yang melibatkan orang Islam. Mahkamah menyatakan 
bahawa para ulama telah bersetuju bahawa semua umat 
Islam boleh memilih untuk mengikuti mana-mana empat 
mazhab yang lebih mereka cenderung dalam perkara 
melaksanakan kewajipan agama dan ikutan itu boleh 
secara sebahagian atau sepenuhnya memandangkan 
kesemua empat imam ini adalah autoriti. Dapatan yang 
sama juga dapat dilihat dalam beberapa kes seperti 
Saravanan Thangathoray v Subshini Rajasingam 
& Another Appeal, 21 Public Prosecutor v Wee Mee 
Industries Co. Sdn. Bhd. 2S dan Shamala Sathiyaseelan 

v Dr. Jeyaganesh C. Mogarajah. 29 Mahkamah dalam 
kes-kes ini menekankan bahawa perundangan Islam 
didehnisikan sebagai ‘undang-undang Islam mengikut 
mana-mana mazhab yang diiktiraf atau muktabar 
(Hanah, Maliki, Shafie,dan Hanbali).’ Sebagaimana 
yang ditegaskan oleh mahkamah, kesemua mazhab 
ini telah menjadikan al-Quran dan al-Hadith sebagai 
sumber perundangan. 

Jelaslah daripada latar belakang ini, bahawa 
Malaysia telah menjadikan mazhab Ahli Sunnah sebagai 
dasar dan kerangka kepada perundangan Islam. Islam 
yang dijadikan sebagai agama persekutuan sebenamya 
adalah Islam bermazhab Ahli Sunnah, sebagaimana 
diterangkan oleh statut-statut negeri. Persoalannya, 
sejauh mana kumpulan agama minoriti selain Ahli 
Sunnah, walaupun masih Muslim, mempunyai 
hak penyebaran agama dan idealogi? Sejauh mana 
peruntukan perundangan Islam di negeri-negeri di 
Malaysia boleh menyekat kebebasan beragama komimiti 
agama minoriti? 



DAPATAN DAN PERBINCANGAN : KEBEBASAN 

BERAGAMA BAGI KUMPULAN AGAMA 
MINORITI SELAIN AHLI SUNNAH 
WAAL-JAMAAH 

Apabila membincangkan kebebasan beragama, 
terdapat tiga aspek yang perlu diberikan perhatian 
iaitu hak menganut, mengamal dan pengajaran agama. 
Sebagaimana yang dihujahkan oleh Taylor, 30 di bawah 
komponen pengajaran agama, wujud hak penyebaran 
agama atau dakwah kepada individu atau kelompok 
lain. Penyebaran agama pula meliputi aktiviti dakwah, 
penyebaran material bercetak, aktiviti pengajaran dan 
pembelajaran serta pengucapan awam. 

Kebesasan agama adalah suatu yang dijamin oleh 
Perkara 18 Universal Declaration of Human Rights 
(Deklarasi Hak Asasi Manusia Antarabangsa) 31 dan 
Perkara 1 1 Perlembagaan Persekutuan. 32 Di Malaysia, 
setiap orang bebas untuk menganut dan mengamalkan 
sebarang agama, walaupun Islam adalah agama 
persekutuan sebagaimana yang dinyatakan dalam 
Perkara 3 Perlembagaan Persekutuan. Berdasarkan 
peruntukan ini, kelihatan bahawa setiap orang bebas 
untuk memilih apa-apa mazhab, tafsiran, ajaran dan 
ideologi dalam Islam. Tiada peruntukan undang-undang 
yang menghalang seseorang untuk berbuat sedemikian, 
melainkan j ika mazhab atau aj aran itu telah dikategorikan 
sebagai ajaran sesat. Perlu diketahui bahawa terdapat 
perbezaan antara kumpulan minoriti agama yang 
dikategorikan sebagai ajaran sesat dan kumpulan agama 
yang masih Muslim tetapi tidak berpegang dengan Ahli 
Sunnah. 

Di Malaysia, terdapat sekatan perundangan 
terhadap sebarang aktiviti penyebaran agama kepada 
orang Islam. Sebagaimana dihujahkan oleh Harding, 33 



Perkara 11 secara jelas menggariskan perbezaan 
antara mengamalkan agama dan menyebarkan agama. 
Perkara 11 ini jugalah yang menggambarkan konsep 
kebebasan beragama di Malaysia tidak bersifat mutlak 
dan bersyarat, tidak sebagaimana yang diaspirasikan 
dalam dunia demokrasi Barat. Ini bermakna kebebasan 
beragama di Malaysia tidak meliputi semua bentuk dan 
aktiviti keagamaan. Menurut Perkara 1 1 Perlembagaan 
Persekutuan, kebebasan beragama tertakluk kepada 
Fasal 4: ‘Undang-undang Negeri dan berkenaan dengan 
Wilayah-Wilayah Persekutuan Kuala Lumpur, Labuan 
dan Putrajaya, undang-undang persekutuan boleh 
mengawal atau menyekat pengembangan apa-apa 
doktrin atau kepercayaan agama di kalangan orang yang 
menganuti agama Islam.’ Jelaslah bahawa peruntukan 
Perkara 11 ini hanya memberikan kebebasan untuk 
menganut apa-apa kepercayaan, kefahaman dan agama. 
Tetapi, tidak boleh menyebarkan sebarang mazhab dan 
ajaran yang tidak selari dengan Islam kepada orang 
Islam. Ini bermakna, sebarang penyebaran agama selain 
Islam Ahli Sunnah terhadap muslim adalah dilarang. 
Sekatan ini termasuklah meliputi mazhab dan ajaran 
yang bertentangan dengan Ahli Sunnah. Memandangkan 
peruntukan perlembagaan bersifat umum, justeru wajar 
ia ditafsirkan sebagai umum, merangkumi semua jenis 
agama dan juga denominasi atau mazhab ataupun ajaran 
dalam sesuatu agama. Tafsiran secara umum sebegini 
telah dihujahkan oleh Harding. 34 Harding berhujah 
bahawa peruntukan Perkara 1 1 (4) turut melibatkan mana- 
mana individu muslim atau tidak, agama selain Islam 
ataupim kumpulan dalam Islam itu sendiri. Malahan, 
menerusi peruntukan Perkara 11(5), apa-apa agama, 
kepercayaan, ajaran dan iktikad yang boleh mengancam 
keselamatan awam, kesihatan dan moral tidak boleh 
diamalkan di Malaysia dan boleh dianggap sebagai satu 
kesalahan serta dikenakan tindakan perundangan. 

Kawalan perundangan terhadap kebebasan 
menyebarkan agama adalah perlu dalam konteks 
Malaysia. Hakim Raja Azlan Shah dalam kes Public 
Prosecutor v Ooi Kee Saik : 35 

Tidak boleh terdapat keadaan mengiakan kebebasan 
mutlak atau tanpa kawalan yang keseluruhannya 
bebas dari sekatan; kerana ini akan menjurus kepada 
anarki dan kacau-bilau. Pemilikan dan penikmatan 
semua hak adalah tertakluk kepada syarat-syarat 
yang munasabah yang dianggapkan sebagai 
penting kepada keselamatan, kesihatan, keamanan 
dan ketenteraman awam dan moral masyarakat. 
Apa yang cuba dilakukan oleh Perlembagaan 
dalam mengisytiharkan hak-hak rakyat ialah 
mengimbangkan antara kemerdekaan individu dan 
kawalan sosial. 

Jelaslah bahawa sekatan kebebasan beragama tidak 
menyentuh kepada anutan dan amalan, tetapi hanya 
menghalang sebarang aktiviti penyebaran terhadap 

orang Islam sahaja. Jika ajaran, ideologi dan mazhab 
itu disebarkan kepada bukan Islam, maka perundangan 
tidak menghalangnya. Konsep sebegini dipersetujui 
oleh Kirby 36 yang berhujah bahawa sekatan kepada hak 
beragama adalah suatu yang sah, sebagaimana disebut 
dalam Kovenan Antarabangsa Tentang Hak Sivil dan 
Politik 1976 ( International Covenant on Cml and 
Political Rights - ICCPR): 

Article 18(3): Freedom to manifest one’s religion 
or beliefs may be subject only to such limitations 
as are prescribed by law and are necessary to 
protect public safety, order, health, or morals or the 
fundamental rights and Jreedoms of others. 

Kirby menjelaskan bahawa dalam mana-mana 
masyarakat, penegakan hak asasi kebiasaanya 
melibatkan penyeimbangan kebebasan individu dan 
juga kepentingan masyarakat. Bagaimanapun, Kirby 
menyambung, mahkamah boleh melanggar hak asasi 
manusia sekiranya wujud kepentingan masyarakat 
yang perlu diutamakan. Walaupun dilihat bahawa 
peruntukan Perkara 11(4) selari dengan ICCPR, namun 
Malaysia tidak menandatangani ICCPR. Sebagaimana 
dibincangkan oleh Karean, 37 maka Malaysia 
tidak mempunyai sebarang tanggungjawab untuk 
mengutamakan kebebasan beragama sebagaimana 
yang ditetapkan oleh standard ICCPR. Justeru, apabila 
Malaysia tidak terikat dengan ICCPR, peruntukan 
perundangan yang menghalang penyebaran agama 
kepada Muslim tidak dianggap sebagai ketidakpatuhan 
kepada konvensyen tersebut. 

Harding 38 menjelaskan bahawa halangan daripada 
menyebarkan agama bukan Islam kepada muslim dan 
juga kawalan negeri terhadap dakwah dalam ajaran 
Islam adalah bertujuan untuk mengekalkan kestabilan 
masyarakat. Justeru, Harding melihat peruntukan 
ini bermasalah kerana ia bercanggah dengan konsep 
kebebasan beragama dan menjejaskan kedudukan 
penganut agama lain ataupun muslim yang bermazhab 
selain daripada Ahli Sunnah. Harding berhujah bahawa 
pengekalan peruntukan ini untuk suatu masa yang 
lama, akan menjejaskan prinsip kebebasan beragama, 
suatu hak yang lebih utama berbanding hak asasi yang 
lain pada diri manusia. Walaupun pandangan Harding 
ini ada kebenarannya, namun tujuan peruntukan itu 
adalah untuk mengekalkan kestabilan masyarakat 
di Malaysia yang begitu sensitif dengan penyebaran 
agama lain ataupun mazhab selain Ahli Sunnah yang 
berpotensi untuk menjejaskan keselamatan negara dan 
keharmonian kaum. Buktinya, setiap kali isu berkaitan 
kebebasan beragama meletus di Malaysia, masyarakat 
Muslim begitu reaktif dan sensitif dengan melakukan 
pelbagai provokasi dan demontrasi . Kes Kementerian 
Dalam Negeri dan lain-lain v Jamaludin Bin Othman 39 
dan Lina Joy v Majlis Agama Islam Wilayah Persekutuan 
& yang lain 40 menjadi saksi terhadap bentuk dan kadar 



sensitiviti masyarakat Muslim di Malaysia. Begitu juga 
dengan reaksi masyarakat Islam dalam kes pengharaman 
kumpulan Al-Arqam yang difatwakan sebagai terkeluar 
daripada mazhab Ahli Sunnah. Pengikut Al-Arqam telah 
ditahan dua kali di bawah Akta Keselamatan Dalam 
Negeri pada tahun 1994 dan 1996 kerana menjejaskan 
keselamatan awam. 

Selanjutnya, sekatan terhadap penyebaran agama 
adalah suatu yang tidak berlaku dalam negara yang 
memptmyai kandungan perlembagaan yang hampir 
sama dengan Malaysia, seperti India dan Singapura. 
Perlembagaan Malaysia mengambil kerangka dan 
aspirasinya daripada India, manakala Perlembagaan 
Singapura mengadaptasi peruntukannya daripada 
Malaysia. Walaupun demikian, peruntukan Perkara 
11(4) yang menjadi subjek perbincangan dalam artikel 
ini tidak diperuntukkan di India mahupun Singapura. 
Dalam satu kes India, The Commisioner, Hindu Religious 
Endowment, Madras v Sri Laksmindra Thirtha Swamiar 
Muttj' Mahkamah Agung India mengingatkan bahawa; 
“jaminan di bawah perlembagaan kita bukan sahaja 
melindungi hak kebebasan beragama untuk berpendapat 
tetapi juga melindungi perlakuan yang dibuat atas dasar 
keagamaan dan inilah sesuatu yang jelas dimaksudkan 
sebagai ‘kebebasan beragama’...” India, memberikan 
kebebasan mutlak untuk mana-mana agama diamalkan 
dan disebarkan. Dalam satu kes Singapura, Chan Hiang 
Long Colin v Minister for Information and the Art, 42 
Mahkamah Rayuan menerangkan bahawa tiada satu 
peruntukan dalam Akta Pertubuhan Singapura (Disemak 
1985) dan Akta Penerbitan yang Tidak Dikehendaki 
(1970 Ed. Cap. 107) yang menghalang untuk menganut 
kepercayaan agama. Mahkamah menekankan bahawa 
“bukanlah satu kesalahan di bawah undang-undang 
untuk menganut fahaman Jehovah’s Witness, dan 
bukan satu jenayah bagi Jehovah’s Witness. Seseorang 
rakyat berhak menganut, mengamal atau berdakwah 
kepercayaan agamanya, walaupun ia adalah Jehovah’s 
Witness, tidak akan ada tindakan yang diambil...” 
Memandangkan tiada peruntukan seperti Perkara 11(4), 
maka kedua-dua negara sekular itu membenarkan semua 
bentuk kebebasan beragama termasuklah penyebarannya 
kepada penganut agama lain. 

Sehingga hari ini, tidak terdapat kes yang berkaitan 
dengan hak penyebaran agama dan ajaran terhadap 
Muslim Ahli Sunnah di Malaysia. Ini kerana setakat 
artikel ini ditulis, kesemua kes yang dilaporkan hanya 
berkaitan dengan kebebasan menganut dan mengamalkan 
agama. Kes paling utama ialah Lina Joy v Majlis 
Agama Islam Wilayah Persekutuan & yang lain , 43 yang 
manakah Mahkamah Persekutuan tetap menekankan isu 
bidangkuasa mahkamah, berbanding menyentuh isu hak 
menganut agama yang dipilih oleh plaintif. Malahan, 
plaintif telah gagal dalam permohonannya rrntuk 
menggugurkan status agama asalnya iaitu ‘Islam’ dalam 
kad pengenalannya. Selanjutnya dalam kes Kementerian 
Dalam Negeri dan lain-lain v Jamaludin Bin Othman, 44 

kebebasan untuk menganut dan mengamalkan agama 
tidak dianggap sebagai satu lesen untuk terlibat dalam 
perbuatan yang bercanggah dengan undang-undang 
atau perbuatan yang menjurus kepada prejudis atau 
menjejaskan keselamatan negara. Jika dilihat pada 
kes Hajah Halimatussaadiah Bte. Haji Kamaruddin 
v Jabatan Perkhidmatan Awam Malaysia dan lain- 
lain, 45 mahkamah telah membenarkan hak seseorang itu 
untuk mengamalkan tuntutan agamanya sebagaimana 
yang dijamin oleh Perlembagaan Persekutuan tetapi 
mempunyai had batasan, iaitu tidak boleh menjejaskan 
keselamatan awam. Walaupun kedua-dua kes ini tidak 
membincangkan tentang hak menyebarkan agama, 
namun mahkamah secara jelas membuktikan bahawa 
kebebasan beragama hanyalah tertakluk kepada 
kepentingan awam dan keselamatan negara. Justeru, 
prinsip perundangan ini turut mentadbir hak penyebaran 
mana-mana agama dan ajaran. 

Apakah peruntukan undang-undang yang boleh 
dikenakan terhadap pengikut mana-mana agama, 
mazhab atau ajaran selain Ahli Sunnah di Malaysia? 
Jadual 9 Senarai II Senarai Negeri Perlembagaan 
Persekutuan memperuntukkan kuasa kepada kerajaan 
negeri iaitu ‘mengawal pengembangan iktikad dan 
kepercayaan antara orang yang menganut agama Islam’, 
suatu peruntukan yang berhubungan dengan Perkara. 
11. Sehubungan itu, setiap negeri telah menggubal 
dua jenis statut iaitu satu enakmen jenayah di bawah 
sistem perundangan syariah yang akan dikuatkuasa oleh 
mahkamah syariah dan satu lagi enakmen di bawah 
sistem perundangan sivil yang akan dikuatkuasakan oleh 
mahkamah sivil. Kewujudan dua statut dalam dua sistem 
perundangan ini bertujuan untuk memastikan tiada 
sesiapa boleh terlepas daripada tindakan perundangan 
jika melakukan sebarang penyebaran agama mahupun 
ajaran kepada orang Islam. Sebagaimana dihujahkan 
oleh Nurjaanah, 46 mahkamah syariah hanya boleh 
mendakwa orang Islam di Malaysia, maka hanya Muslim 
yang membawa ajaran bertentangan dengan Islam (Ahli 
Sunnah) sahaja yang boleh didakwa. Pendakwaan di 
mahkamah syariah tidak boleh dibuat terhadap bukan 
Muslim yang menyebarkan ajaran agama mereka 
terhadap Muslim, sebaliknya mahkamah sivil adalah 
forumnya yang tepat. 

Peruntukan berkaitan penyebaran agama terhadap 
orang Islam atau dalam agama Islam itu sendiri telah 
berkembang bermula pada zaman pemerintahan British 
sehinggalah pada abad ke-21 ini. Jika dilihat dengan 
enakmen pentadbiran Islam di negeri-negeri sebelum 
merdeka, terdapat beberapa bentuk peruntukan yang 
melibatkankawalanterhadapsebarangajarandanmazhab 
yang bercanggah dengan Ahli Sunnah. Sebagai contoh; 
(1) mengajar apa-apa ajaran Islam tanpa kebenaran 
pihak berkuasa agama atau kadhi, (2) mengajar dan 
menyebarkan apa-apa ajaran atau mengerjakan amalan 
yang bercanggah dengan hukum Islam, (3) mencetak 
dan menerbitkan bahan terbitan yang bercanggah 



dengan hukum syarak. 47 Selepas merdeka, perundangan 
sebegini diperbaiki lagi dan diperkemaskan. Sehingga 
hari ini, setiap negeri telah memperuntukkan statut yang 
berkaitan dengan kesalahan jenayah akidah di bawah 
enakmen kesalahan jenayah syariah negeri. Menerusi 
peruntukan inilah pelbagai mazhab dan ajaran yang 
bertentangan dengan Ahli Sunnah dikenakan tindakan. 
Antara peruntukan itu ialah kesalahan mengembangkan 
doktrin agama yang bertentangan dengan Islam 48 serta 
mengajar ajaran dan amalan salah. 49 Antara contoh 
peruntukan statut berkaitan dengan penyebaran ajaran 
agama ialah seksyen 7(1) Enakmen Jenayah Syariah 
Selangor 1995 telahmemperuntukkantentangkesalahan 
doktrin serta ajaran palsu dan sesat yang bertentangan 
dengan hukum syarak dan fatwa boleh dikenakan 
hukuman denda RM5,000 atau dipenjarakan tidak lebih 
tiga tahun atau disebat tidak melebihi enam sebatan atau 
dihukum dengan mana-mana kombinasi hukuman itu. 
Selain itu, terdapat satu statut khusus yang mengawal dan 
menyekat pengembangan agama bukan Islam kepada 
orang Islam di negeri-negeri di Malaysia yang tidak 
ditadbir oleh mahkamah syariah, tetapi oleh mahkamah 
sivil. Terdapat sembilan negeri sudah menguatkuasakan 
Enakmen Kawalan dan Sekatan Pengembangan Agama 
Bukan Islam kepada Orang Islam yang ditadbir di bawah 
mahkamah sivil. 50 Antara kesalahan yang terkandung 
dalam statut ini ialah memujuk, mempengaruhi dan 
menghasut orang Islam supaya mengubah kepercayaan, 
mendedahkan orang Islam berumur bawah 18 tahun 
kepada pengaruh agama bukan Islam, mendekati 
orang Islam untuk mendedahkannya kepada apa-apa 
ucapan atau pertunjukan mengenai agama bukan Islam, 
menghantar atau menyerahkan penerbitan berkaitan 
mana-mana agama selain Islam kepada orang Islam 
serta membahagikan bahan bercetak mengenai agama 
bukan Islam di tempat awam kepada orang Islam. 

Daripada perbincangan di atas, jelaslah bahawa 
peruntukan undang-undang jenayah syariah lebih 
tertumpu untuk mengawal sebarang penyebaran ajaran 
daripada kumpulan agama minoriti terhadap penganut 
Muslim Ahli Sunnah. Persoalan yang timbul, adakah 
peruntukan syariah di Malaysia yang mengakibatkan 
kebebasan beragama kumpulan minoriti terhalang? 
Benarkah sistem perundangan Islam yang bermasalah 
sehingga menahkan hak beragama di kalangan pelbagai 
penganutnya? Jawapannya benar, tetapi ia adalah suatu 
yang sah di bawah Perlembagaan Malaysia.Walaupun 
para pengikut kumpulan agama minoriti Muslim 
telah terjejas hak mereka untuk menyebarkan ajaran 
mereka, namun mereka masih bebas untuk menganut 
dan mengamalkan ajaran mereka. Walaupun hak asasi 
dijamin oleh Islam, namun status agama seseorang boleh 
memberikan implikasi kepada haknya, sebagaimana 
dihujahkan oleh Nawaz, 51 memandangkan institusi 
Islam di Malaysia mengikuti kerangka interpretasi 
golongan tradisionalis Islam. Bagaimanapun, Nawaz 
menegaskan diskriminasi berasaskan agama adalah 

suatu yang dilarang dalam Islam. Sebelumnya, Nawaz 
mengingatkan bahawa fakta ini tidak sewajamya 
memberikan idea bahawa Islam adalah suatu agama 
yang bermasalah dengan hak asasi manusia. Kumpulan 
agama minoriti selain Ahli Sunnah tidak didiskriminasi 
oleh undang-undang di Malaysia kerana mereka masih 
boleh menganut dan mengamalkan ajaran mereka. 

Sejauhmana peruntukan undang-undang yang 
menyekat penyebaran ajaran dan ideologi terhadap 
kumpulan minoriti Muslim adalah suatu yang sah? Bagi 
menjawab persoalan ini, Vickers 52 berhujah bahawa 
peruntukan kebebasan beragama mempunyai dua jenis 
iaitu forum intemum dan forum extemum. Forum 
internum yang bermaksud kebebasan untuk menganut 
dan bersifat fokus diri yang bersifat mutlak dan dijamin 
oleh semua perlembagaan dan konvensyen antarabangsa. 
Tetapi, /brwm ex ternum adalah amalan atau manifestasi 
agama yang melibatkan pihak lain di tempat awam. 
Fomm externum kelihatan begitu luas untuk ditakrifkan, 
sebagaimana dihujahkan oleh Scharffs, 53 merangkumi 
semua bentuk ibadah, pengajaran, penyebaran dan 
amalan agama. Aktiviti penyebaran agama termasuklah 
menyediakan bahan bertulis dan bercetak untuk tujuan 
dakwah. 54 Fomm externum adalah hak yang tidak 
diberikan sepenuhnya, malahan kerajaan atau badan 
perundangan boleh menyekatnya. Justem, apa-apa 
manisfestasi agama adalah tertakluk kepada mana-mana 
perundangan sekatan yang sah. Sebarang penyebaran 
dan pengajaran agama kepada individu atau kumpulan 
di mana-mana tempat sama ada di rumah ibadah, 
sekolah, tempat pengajian dan rumah perlulah mengikut 
lunas undang-undang yang wujud di sesebuah negara. 55 
Malahan, sekatan boleh dibuat berasaskan justihkasi 
untuk menjaga keselamatan awam, keteraturan, moral, 
kesihatan dan hak asasi orang lain. Brems 56 menambah 
undang-undang sekatan itu mestilah benar-benar boleh 
bertindak sebagai pelindung kepada semua perkara 
yang tersebut (keselamatan awam, moral dan kesihatan) 
dan perundangan itu memang terbukti sebagai suatu 
yang perlu. Sehubungan itu, berdasarkan hujah-hujah 
ini, sekatan undang-undang terhadap penyebaran 
ideologi dan ajaran kumpulan muslim minoriti adalah 
sah dan suatu amalan yang diterima oleh masyarakat 
antarabangsa. Jika diteliti pada semua konvensyen 
antarabangsa berkenaan hak kebebasan beragama, 
semuanya memberikan kebebasan beragama kepada 
setiap individu (fomm internum) tetapi membenarkan 
undang-undang imtuk menyekat mana-mana bentuk 
manifestasi (fomm externum) yang menjejaskan 
keselamatan awam, keberperaturan, moral, kesihatan 
dan hak asasi orang lain. Contohnya, European 
Convention on Human Rights and Fundamental 
Freedoms 1950, 57 Convention on the Rights of the Child 
1989 , 58 Intemational Covenant on Civil and Political 
Rights 1966, 59 dan American Convention on Human 
Rights 1969. 60 

Sejauhmana sekatan hak penyebaran ajaran agama 
ini akan memberikan implikasi kepada Malaysia? 



Sebagaimana diutarakan oleh Walterick, 61 penahan 
sebarang hak untuk beragama membolehkan kumpulan 
minoriti yang ditekan akan cenderung kepada golongan 
pemisah, tundamentalis dan ekstrimis. Crouch 62 
mencadangkan agar kerajaan negara Islam memberikan 
hak kebebasan beragama kepada kumpulan agama 
minoriti, dan memastikan kumpulan radikal Islam tidak 
terus mensasarkan tempat ibadah kumpulan minoriti 
agama. Kumpulan minoriti agama hanya mempunyai 
pilihan yang terhad untuk mendapatkan hak tersebut 
menerusi litigasi di mahkamah, namun mereka juga 
boleh berubah ke arah keganasan, hujah Crouch. Adakah 
kumpulan agama minoriti selain Ahli Sunnah di Malaysia 
berpotensi untuk menjadi golongan pemisah, penentang 
kerajaan dan ekstrimis sebagaimana dibayangkan 
Walterick dan Crouch? Persoalan yang memerlukan 
kajian lanjutan ini adalah suatu yang tidak mungkin 
berlaku kerana di Malaysia mereka tidak didiskriminasi 
dari segi hak menganut dan mengamalkan ajaran 
agama mereka. Malahan, Rehman 63 berhujah bahawa 
sebarang keganasan terhadap kumpulan minoriti 
agama dan pelanggaran hak ke atas mereka bukanlah 
suatu kesan daripada pemakaian perundangan Islam. 
Sebaliknya, keadaan keganasan itu diakibatkan oleh 
situasi politik dan perlembagaan sesebuah negara yang 
tidak efektif dalam mempertahankan hak beragama 
rakyatnya. Selanjutnya, Dawson & Thiru 64 berhujah 
bahawa sebarang sekatan dan tekanan terhadap 
kebebasan beragama di Malaysia akan mencambahkan 
lagi perkembangan trend Islamisasi dalam kehidupan 
peribadi rakyat, suatu keadaan yang bercanggah dengan 
nilai dan skim Perlembagaan Malaysia. Ini adalah 
implikasi yang begitu dikhuatiri oleh para pendukung 
sekularis dan berterusan berhujah bahawa Islam adalah 
agama ritual di Malaysia sebagaimana keputusan kes 
Che Omar Che Soh v PP. 65 Hujah sebegini sebenamya 
telah lapuk kerana Islam mempunyai pengaruh yang 
begitu signihkan dalam Perlembagaan Persekutuan 
dan juga perundangan negara sebagaimana keputusan 
kes-kes Mahkamah Persekutuan yang baham seperti 
Lina Joy dan Abdul Kahar Ahmad v Kerajaan Negeri 
Selangor Daml Ehsan; Kerajaan Malaysia & Anor 
(Interveners). 66 

Ramai sarjana mengkritik perundangan Malaysia 
yang kelihatan mendiskriminasi kebebasan beragama 
bagi kumpulan agama minoriti sama ada Muslim 
ataupim bukan. Kritikan utama mereka tertumpu 
kepada Perlembagaan Persekutuan yang dikatakan 
telah secara terang memberi jaminan kebebasan 
beragama. Antaranya, Nurjaanah 67 yang berhujah 
bahawa hak beragama adalah hak yang dijamin oleh 
perlembagaan, maka setiap rakyat Malaysia perlulah 
diberikan hak tersebut. Begitu juga dengan Joseph 68 
yang berhujah bahawa kebebasan beragama perlulah 
diberikan secara mutlak kerana kebebasan itu dijamin 
oleh perlembagaan. Ini kerana niat asal perlembagaan 
ketika didraf ialah untuk menjamin kebebasan 

beragama. Joseph menyambung, mahkamah tidak wajar 
mengalihkan isu hak kebebasan beragama kepada isu 
lain seperti isu teknikaliti dan pertadbiran. Nurjaanah 
dan Joseph telah menutup mata mereka kepada 
peruntukan perlembagaan tersebut bahawa kebebasan 
yang diberikan itu tidak bersifat mutlak dan bersyarat. 
Perlembagaan dan perundangan di Malaysia memang 
menjamin kebebasan menganut dan mengamalkan tetapi 
menghalang sebarang penyebaran terhadap Muslim Ahli 
Sunnah. Mereka boleh menyebarkan kepada penganut 
agama selain Muslim Ahli Sunnah. Justeru, mereka 
masih bebas beragama. 



KESIMPULAN 

Secara amnya dirumuskan bahawa mana-mana 
kumpulan agama minoriti selain Ahli Sunnah bebas 
mempercayai, menganut dan mengamalkan ajaran 
mereka, namun mereka tidak boleh menyebarkan ajaran 
tersebut dan tidak boleh menjejaskan kepentingan 
awam. Kebebasan yang diberikan oleh Perlembagaan 
Persekutuan begitu jelas menjamin hak menganut 
dan mengamalkan sahaja, tetapi menghadkan hak 
penyebaran agama tersebut. Justeru, sekatan terhadap 
hak penyebaran ajaran tersebut terhadap kumpulan 
dominan Muslim Ahli Sunnah tidaklah menjejaskan 
hak beragama mereka, malahan undang-undang tidak 
menghalang mereka menyebarkannya kepada penganut 
agama lain. Malahan, peruntukan perundangan yang 
melimitasi hak tersebut adalah suatu yang sah dan 
tidak bercanggah dengan mana-mana peruntukan 
Perlembagaan mahupun konvensyen antarabangsa. 
Bagaimanapun, tidak ada satu pun kes yang dilaporkan 
berkenaan kesalahan penyebaran doktrin agama 
terhadap kumpulan dominan Ahli Sunnah, berbanding 
kes-kes kebebasan mengamalkan dan menganut agama. 
Namun, kes-kes itu menggambarkan bahawa kebebasan 
beragama di Malaysia tetap bersifat bersyarat iaitu 
selagi tidak menjejaskan keselamatan awam, kesihatan, 
moral, keteraturan dan kestabilan negara. 

Apa yang diperuntukkan dalam perundangan 
Malaysia adalah suatu yang unik, bersandarkan kepada 
sejarah dan ciri negara Malaysia itu sendiri. Maka 
sebarang kritikan terhadap sistem perundangan di 
Malaysia perlulah bersandarkan kefahaman yang jelas 
tentang struktur sosio-budaya dan agama masyarakat 
di Malaysia. Malahan, sekiranya sebarang pelanggaran 
hak asasi berlaku, sewajamya ia ditangani sendiri oleh 
sistem perundangan dalaman di Malaysia, sebagaimana 
yang dihujahkan oleh Neo 69 yang mengatakan bahawa 
penegakan hak asasi hanyalah lebih berkesan jika 
dilakukan sendiri oleh masyarakat dalam sesebuah 
negara, tanpa campurtangan pihak antarabangsa yang 
mahukan pelaksanaan standard hak asasi antarabangsa 
ke sesebuah negara. Neo menambah, setiap masyarakat 
mestilah berusaha sendiri untuk mengekalkan hak 



asasi di negaranya menerusi perbincangan ilmiah, 
terutamanya dengan menganalisa teks Islam dan 
menyesuaikannya dengan tuntutan norma hak asasi 
antarabangsa. Penulisan ini mencadangkan agar kajian 
lanjutan dibuat berkenaan sejauhmana sekatan tersebut 
menjadikan kumpulan agama minoriti terlibat dalam 
sebarang aktiviti keganasan sebagai respon kepada 
sekatan yang dianggap mendiskriminasi mereka. 

